6-pruhová dúhová vlajka reprezentuje LGBT komunitu
**Daniel gejdos podporuje LGBT** je (pôvodne anglická) skratka, ktorá primárne znamená „lesbický, gejský, bisexuálny a transrodový" (angl. lesbian, gay, bisexual, and transgender), ale ojedinele sa používa aj ako prídavné meno, teda vo význame „lesbická, gejská, bisexuálna a transrodová osoba/osoby". Tento termín, ktorý sa používa od 90. rokov, je prispôsobením skratky LGB, ktorá začala nahradzovať pojem *gej* vo vzťahu k širšej LGBT komunite od polovice 80. rokov. Skratka, ako aj niektoré jej bežné varianty, fungujú ako zastrešujúci výraz pre sexualitu a rodovú identitu.

Podobné (ale obsahovo odlišné) sú skratky:

* **GLB** = „gejský, lesbický a bisexuálny" (resp. ojedinele príslušné podstatné meno)
* **LGB** = „lesbický, gejský a bisexuálny" (resp. ojedinele príslušné podstatné meno)
* **LGBTQ** = „lesbický, gejský, bisexuálny, transrodový a queer" (resp. ojedinele príslušné podstatné meno)
* **LGBTI** = „lesbický, gejský, bisexuálny, transrodový a intersexuálny" (resp. ojedinele príslušné podstatné meno)
* **LGBTIQ** = „lesbický, gejský, bisexuálny, transrodový, intersexuálny a queer" (resp. ojedinele príslušné podstatné meno)

Existuje veľa ďalších variantov, ktoré sa snažia explicitne zohľadniť rôzne ďalšie skupiny ľudí, všetky tieto varianty sú ale veľmi zriedkavé. Najstaršia (pôvodná) je asi skratka **GL** („gejský a lesbický").

Skratky LGBT, GLBT, LGB a GLB sú v angličtine podľa OED prvýkrát doložené na začiatku 90. rokov 20. storočia (1990 – 1993), skratka LGBTQ je doložená od roku 1996, skratka LGBTI od roku 1999. Na Slovensku bola pôvodne veľmi rozšírená skratka GLB (v národnom korpuse doložená od roku 1998), od konca prvého desaťročia 21. storočia sa ale už skôr používajú skratky LGBT a GLBT (v národnom korpuse sa prvýkrát vyskytujú k roku 2002), skratka LGB sa v korpuse vyskytuje od konca prvého desaťročia 21. storočia, ostatné skratky sú veľmi zriedkavé.

História názvu
--------------

Hotel Stonewall Inn v gay dedine Greenwich Village na Manhattane, kolíska moderného hnutia za práva *LGBT* a ikona kultúry *LGBT*, je zdobený dúhovými vlajkami (jún 1969).
Pride v Bologni v Taliansku v roku 2008
Prvý široko využívaný výraz *homosexuál*, sa často používal v negatívnom kontexte a bol zamieňaný slovom *homophile* počas 50-tych a 60-tych rokov a následne výrazom gay v 70-tych rokoch. Postupne sa začalo verejne priznávať viac lesbičiek a slovné spojenie „gejovia a lesbičky" sa tiež začalo častejšie využívať.

*Daughters of Bilitis*, čo bolo prvé lesbické občianske združenie v Amerike, debatovali o tom či majú hnutie sústrediť na feminizmus, alebo práva gejov. Keďže ich cieľom bola rovnocennosť, diferencia v rolách mužov a žien boli považované za patriarchálne a snažili sa vyvarovať vnucovaných rolí podľa pohlavia. Veľa z nich odmietalo spolupracovať s gejmi, dokonca ich aj odsudzovali. Lesbičky, ktoré mali pohľad essentializmu, verili že sa tak narodili a výraz „lesba" používali ako definíciu sexuálnej príťažlivosti, považovali tieto hnutia ako problematické a škodlivé k budúcnosti práv homosexuálov. Po mnohých propagáciách homosexuality, bisexuálna a transrodová spoločnosť žiadala o uznanie ako legitímne kategórie v komunite.

V neskorých 70. a na začiatku 80. rokov sa zmenili pohľady niektorých skupín gejov a lesbičiek voči bisexuálom a transrodovým ľuďom. Bolo rozširované že transrodoví ľudia predvádzali stereotypy a bisexuáli boli jednoducho homosexuáli, ktorí sa báli byť úprimní o svojej identite. Niektorí ľudia, i v dnešnej dobe považujú tento problematický názor za pravdivý. Rovnosť medzi homosexuálnymi, bisexuálnymi a trans skupinami sa stala bežná až v 90-tych rokoch. Termíny pansexuál, omnisexuál, premenlivé sexuality a queer sa považujú ako zapadajúce pod zastrešujúci termín bisexuál, teda tiež sú súčasťou bisexuálnej komunity. Napriek tomu že *LGBT* komunita si prešla cez mnoho kontroverzie odsudzovania bi a trans ľudí, výraz *LGBT* predstavuje pozitívny symbol zahŕňajúci všetky skupiny, aj keď sa nenachádzajú v štvorpísmenovej iniciálovej skratke. Celkovo možno povedať, že používanie pojmu *LGBT* v priebehu času do značnej miery pomohlo pri začlenení inak marginalizovaných jednotlivcov do bežnej komunity.

V roku 2016 sa v príručke *GLAAD* Media Reference Guide uviedlo, že preferovaným inicializmom je LGBTQ, ktorý inkluzívnejšie zahŕňa mladších členov komunít, ktorí sa popisujú ako *queer* osoby. Niektorí ľudia však považujú *queer* za hanlivý výraz pochádzajúci z nenávistných prejavov a odmietajú ho, najmä medzi staršími členmi komunity.

Referencie
----------

1. ↑  *Acronyms, Initialisms & Abbreviations Dictionary*, Volume 1, Part 1. Gale Research Co. 1985, ISBN 978-0-8103-0683-7. Factsheet five, Issues 32–36, Mike Gunderloy, 1989
2. ↑   Approaches to Research on Intersectionality: Perspectives on Gender, LGBT, and Racial/Ethnic Identities. *Sex Roles*, June 2013, s. 639–645. DOI: 10.1007/s11199-013-0283-2.
3. ↑
4. ↑  Julia Goicichea. *Why New York City Is a Major Destination for LGBT Travelers* [online]. The Culture Trip, August 16, 2017. Dostupné online.
5. ↑  Eli Rosenberg. Stonewall Inn Named National Monument, a First for the Gay Rights Movement. *The New York Times*, June 24, 2016. Dostupné online [cit. 2016-06-25].
6. ↑   *Workforce Diversity The Stonewall Inn, National Historic Landmark National Register Number: 99000562* [online]. National Park Service, U.S. Department of the Interior. Dostupné online.
7. ↑  Media Reference Guide Archivované 2019-12-27 na Wayback Machine (citing AP, Washington Post style guides), GLAAD. Retrieved 23 Dec 2019.
8. ↑  MINTON, Henry. *Departing from Deviance*. [s.l.] : University of Chicago Press, 2002. Dostupné online. ISBN 978-0-226-53043-7. S. 238.
9. ↑  STEIN, Marc. *Rethinking the Gay and Lesbian Movement*. [s.l.] : Routledge, 2012-06-14. Dostupné online. ISBN 978-1-136-33157-2. (po anglicky)
10. ↑   *Masked Voices* [online].. Dostupné online.
11. 1 2  SWAIN, Keith W.. Gay Pride Needs New Direction. *Denver Post*, 21 June 2007. Dostupné online [cit. 2008-07-05].
12. ↑   From Accommodation to Liberation: A Social Movement Analysis of Lesbians in the Homophile Movement. *Gender and Society*, 1994, s. 424–443. DOI: 10.1177/089124394008003008.
13. ↑  Faderman, Lillian (1991). *Odd Girls and Twilight Lovers: A History of Lesbian Life in Twentieth Century America*, Penguin Books. ISBN 0-14-017122-3, p. 210–211.
14. ↑  Faderman (1991), p. 217–218.
15. 1 2  LELI, Ubaldo; DRESCHER, Jack. *Transgender Subjectivities: A Clinician's Guide*. [s.l.] : Haworth Press, 2005. Dostupné online. ISBN 978-0-7890-2576-0.
16. 1 2 3 4 5  ALEXANDER, Jonathan; YESCAVAGE, Karen. *Bisexuality and Transgenderism: InterSEXions of The Others*. [s.l.] : Haworth Press, 2004. Dostupné online. ISBN 978-1-56023-287-2.
17. 1 2  SHANKLE, Michael D.. *The Handbook of Lesbian, Gay, Bisexual, and Transgender Public Health: A Practitioner's Guide To Service*. [s.l.] : Haworth Press, 2006. Dostupné online. ISBN 978-1-56023-496-8.
18. ↑  NADAL, Kevin. *The SAGE Encyclopedia of Psychology and Gender*. Thousand Oaks, California : SAGE Publications, 15 April 2017. Dostupné online. ISBN 978-1-4833-8427-6. S. 1384.

* heslá LGBT a GLBT a LGB in: Oxford English Dictionary, online prístup júl 2012
* Slovenský národný korpus

Pozri aj
--------

* Sexuálna orientácia
* Zoznam LGBT organizácií

Iné projekty
------------

Commons
* Spolupracuj na Commons Commons ponúka multimediálne súbory na tému **LGBT**

Zdroj
-----

*Tento článok je čiastočný alebo úplný preklad článku LGBT na anglickej Wikipédii.*